Public procurement notice: Contract Notice
Published: 2024-03-22
Region: EL303
Contract type: Services
Procedure: Open procedure
CPV classification: 72000000 | 72221000: Business analysis consultancy services
Estimated value: 1440000 EUR
Submission deadline: 2024-03-29
Award criteria: price
EU fund: eu-funds

Technical requirements: Αντικείμενο του Υποέργου 2 «Παροχή Υπηρεσιών Συμβούλου Τεχνικής υποστήριξης στα πλαίσια του έργου «Δημιουργία Εθνικού Ψηφιακού Χάρτη Απαλλοτριώσεων και Ολοκληρωμένου Πληροφοριακού Συστήματος «e-apallotriosis» (Κυρίως Έργο)  για την κεντρική και ενιαία παρακολούθηση και διαχείριση όλων των απαλλοτριώσεων των φορέων του Δημοσίου»», είναι η ορθή και έγκαιρη εκτέλεση του Υποέργου 1, του συνολικού έργου «Σχεδιασμός, Υλοποίηση και θέση σε λειτουργία : Ολοκληρωμένου Γεωγραφικού Πληροφοριακού Συστήματος  Ενιαίου ψηφιακού Χάρτη Απαλλοτριώσεων και Διεκδικήσεων της χώρας». Λόγω της πολυπλοκότητας και του μεγέθους του Υποέργου 1, απαιτείται εξωτερική τεχνική βοήθεια για την υλοποίηση και παρακολούθησή του, μέχρι την ολοκλήρωση και οριστική παραλαβή τους. Αντικείμενο λοιπόν του Υποέργου 2 αποτελεί η παροχή εξειδικευμένων υπηρεσιών συμβούλου τεχνικής υποστήριξης, έτσι ώστε να εξασφαλισθεί η αποτελεσματική υλοποίηση του Υποέργου1 σε όρους χρονικής συνέπειας και ποιότητας και εν γένει αποτελεσμάτων. H έγκαιρη και ορθή υλοποίηση του Υποέργου1 απαιτεί μια σειρά από συντονισμένες ενέργειες διαχείρισης και παρακολούθησης. Τις ενέργειες αυτές καλείται να υποστηρίξει ο ΣΤΥ, ο οποίος θα παρέχει υποστήριξη στην Αναθέτουσα Αρχή σε θέματα τεχνικά/ οικονομικά, οργανωτικά, διαχειριστικά και παροχής εμπειρογνωμοσύνης όποτε απαιτηθεί.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού   ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.
Όσον αφορά στην οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2020-2021-2022) κατ’ ελάχιστον ίσο με το 100% του προϋπολογισμού χωρίς ΦΠΑ του υπό ανάθεση Έργου.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
Όσον αφορά στην τεχνική και επαγγελματική ικανότητα για την παρούσα διαδικασία σύναψης της σύμβασης, οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται κατά τα τελευταία τρία (3) έτη (2020,2021,2022) να έχουν ολοκληρώσει επιτυχώς ή να έχουν συμμετάσχει με ποσοστό μεγαλύτερο του 50% σε ένα (1) ή περισσότερα ολοκληρωμένα έργα, τα οποία μεμονωμένα ή και συνδυαστικά να καλύπτουν όλα τα ακόλουθα πεδία: 
•	Την ανάληψη υλοποίησης ή και διαχείρισης υλοποίησης ή/και ωρίμανσης Έργου/ων ΤΠΕ, 
•	Λειτουργία Γραφείου Υποστήριξης  Προγραμμάτων/Έργων ή και επιχειρησιακών διαδικασιών οργανικής μονάδας Δημόσιου ή Ιδιωτικού Φορέα (PMO)
Τα παραπάνω έργα θα πρέπει να καλύπτουν τις ακόλουθες επιπλέον προϋποθέσεις:
Τουλάχιστον ένα εξ’ αυτών θα πρέπει να έχει συμβατικό τίμημα κατ’ ελάχιστον ίσο με 500.000,00 ευρώ χωρίς ΦΠΑ. Σε περίπτωση που το ανωτέρω έργο έχει υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του, το οποίο θα πρέπει να είναι κατ’ ελάχιστον ίσο με 500.000,00 ευρώ χωρίς ΦΠΑ.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από:
•	Έναν (1) Υπεύθυνο Έργου, ο οποίος να διαθέτει τίτλο σπουδών πανεπιστημιακής εκπαίδευσης καθώς και μεταπτυχιακό, με τουλάχιστον 15ετή γενική επαγγελματική εμπειρία στον τομέα των συμβουλευτικών υπηρεσιών ή/και ΤΠΕ, δέκα (10) έτη εκ των οποίων σε Διαχείριση Έργων στο Δημόσιο Τομέα. Το προτεινόμενο στέλεχος θα πρέπει να έχει διατελέσει Υπεύθυνος Έργου σε τουλάχιστον ένα (1) έργο ανασχεδιασμού ή/και ψηφιακού μετασχηματισμού.
•	Έναν (1) Αναπληρωτή Υπεύθυνο Έργου, ο οποίος να διαθέτει τίτλο σπουδών πανεπιστημιακής εκπαίδευσης καθώς και μεταπτυχιακό, τουλάχιστον δέκα (10) έτη γενική επαγγελματική εμπειρία στον τομέα των συμβουλευτικών υπηρεσιών ή ΤΠΕ, πέντε (5) έτη εκ των οποίων σε Διαχείριση Έργων. 
•	Έναν (1) Υπεύθυνο του PPMO (Head of PPMO) που θα διαθέτει: 
Πτυχίο  και μεταπτυχιακό ανώτατης εκπαίδευσης στον τομέα της πληροφορικής ή των θετικών επιστημών, ή των οικονομικών ή της διοίκησης επιχειρήσεων 
Τουλάχιστον 10ετή γενική επαγγελματική εμπειρία, 
Τουλάχιστον τρία (3) έργα να αφορούν σε δράσεις χρηματοδοτούμενες από το δημόσιο τομέα ή την ΕΕ.
•	Έναν (1) Σύμβουλο Διαχείρισης Έργων (Senior Project Consultant) που θα διαθέτει :
Πτυχίο  και μεταπτυχιακό ανώτατης εκπαίδευσης στον τομέα της πληροφορικής ή των θετικών επιστημών, ή των οικονομικών  ή της διοίκησης επιχειρήσεων
Τουλάχιστον 8ετή γενική επαγγελματική εμπειρία,
Εκ των οποίων τουλάχιστον τρία (3) από αυτά τα έργα να αφορούν σε δράσεις χρηματοδοτούμενες από το δημόσιο τομέα ή την ΕΕ.
•	Έναν (1) Σύμβουλο Πληροφορικής, ο οποίος να διαθέτει τίτλο σπουδών πανεπιστημιακής εκπαίδευσης και τουλάχιστον δεκαετή (10) επαγγελματική εμπειρία σε έργα υλοποίησης πληροφοριακών συστημάτων.
•	Δύο (2) Συμβούλους Διαχείρισης Έργων (ProjectConsultant)  που θα διαθέτει :
Πτυχίο ανώτατης εκπαίδευσης στον τομέα της πληροφορικής ή των θετικών επιστημών, ή των οικονομικών  ή της διοίκησης επιχειρήσεων
Τουλάχιστον 5ετή γενική επαγγελματική εμπειρία.
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με τα παρακάτω πρότυπα διασφάλισης ποιότητας:
i.	ISO 9001:2015 για τη Διαχείριση της Ποιότητας ή ισοδύναμο, εν ισχύ, από διαπιστευμένο οργανισμό, στα πεδία εφαρμογής παροχής συμβουλευτικών υπηρεσιών ή υπηρεσιών πληροφορικής. 
ii	ISO 22301:2019 για τη Διαχείριση της Επιχειρησιακής Συνέχειας ή ισοδύναμο, εν ισχύ, από διαπιστευμένο οργανισμό, στα πεδία εφαρμογής παροχής συμβουλευτικών υπηρεσιών ή υπηρεσιών πληροφορικής. 
iii.	ISO 27701 για τη Διαχείριση Πληροφοριών Προσωπικού Χαρακτήρα ή ισοδύναμο, εν ισχύ, στα πεδία εφαρμογής παροχής συμβουλευτικών υπηρεσιών ή υπηρεσιών πληροφορικής.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

Eligibility requirements: other